stanford-oval/wikipedia huggingface dataset:
ตระกูลชินวัตร
สมาชิก > รุ่นที่ 5 > สายบุญสม ชินวัตร (ปู่)

บุญสมมีหลานชายคือ
พล.ต สราวุธ ชินวัตร ฝ่ายเสนาธิการประจำผู้บังคับบัญชา, อดีตผู้บังคับกองพันทหารปืนใหญ่ต่อสู้อากาศยานที่ 7 (ผบ.พัน.ปตอ.7)
สมาชิก > รุ่นที่ 5 > สายเข็มทอง ชินวัตร (ย่า)

เข็มทองมีหลาน 4 คนคือ
เข็มชาย โอสถาพันธุ์ ผู้จัดการฝ่ายบริการลูกค้าฯ บริษัท บางจาก ศรีราชา จำกัด (มหาชน)
รศ.เขมรัฐ โอสถาพันธุ์ กรรมการสภาจุฬาลงกรณ์มหาวิทยาลัย
เขมาวดี โอสถาพันธุ์ นักการทูตชำนาญการพิเศษ สำนักงานเลขานุการกรม กรมอาเซียน
เขมธิดา โอสถาพันธุ์ ผู้ถือหุ้นรายใหญ่ ลำดับที่ 10 ของบริษัท จัสมิน เทคโนโลยี โซลูชั่น จำกัด (มหาชน)
สมาชิก > รุ่นที่ 5 > สายศรุดา ชินวัตร

โชติวัฒน์ หล่อวิจิตร สังกัด บริษัท ทิฟฟ่า อีดีไอ เซอร์วิสเซส จำกัด
ปธัญญา หล่อวิจิตร อดีตนักกีฬาขี่ม้าในกีฬามหาวิทยาลัย
สมาชิก > สกุลดามาพงศ์

สกุลชินวัตรดองกับสกุลดามาพงศ์ ผ่านทางการสมรสของทักษิณ กับคุณหญิง พจมาน ณ ป้อมเพชร (ดามาพงศ์) บุตรสาวของ พล.ต.ท.เสมอ ดามาพงศ์ อดีตผู้ช่วยอธิบดีกรมตำรวจ โดยพล.ต.ท.เสมอ มีบุตรธิดารวม 4 คนคือ
พงศ์เพชร ดามาพงศ์ มีบุตรชาย ได้แก่ พ.ต.อ.พัดทงธิว ดามาพงศ์ ผู้กํากับสถานีตรวจคนเข้าเมืองท่าอากาศยานนานาชาติภูเก็ต
พล.ต.อ.เพรียวพันธ์ ดามาพงศ์ อดีตผู้บัญชาการตำรวจแห่งชาติ
พล.ต.ท.พีระพงศ์ ดามาพงศ์ อดีตผู้บัญชาการสำนักงานพิสูจน์หลักฐานตำรวจ
คุณหญิง พจมาน ณ ป้อมเพชร (ดามาพงศ์) อดีตกรรมการมูลนิธิจุฬาภรณ์
พล.ร.อ.เกียรติศักดิ์ ดามาพงศ์ (พี่ชายต่างมารดาคุณหญิงพจมาน ณ ป้อมเพชร) อดีตกรรมการการท่าเรือแห่งประเทศไทย
และยังมีบุตรบุญธรรมอีก 1 คนคือ
บรรณพจน์ ดามาพงศ์ ประธานกรรมการบริษัทโรงพยาบาลพระราม 9 จำกัด (มหาชน), อดีตกรรมการผู้ทรงคุณวุฒิสถาบันพระปกเกล้า
สมาชิกในตระกูลที่ไม่ทราบรุ่น

บวร ชินวัตร เจ้าหน้าที่กองอาสารักษาดินแดนยศนายกองตรี อดีตนายอำเภอหนองสูง
ชาติชาย ชินวัตร อุปนายกสมาคมนักศึกษาเก่ามหาวิทยาลัยเชียงใหม่ บุตรชายนาง สลวย ชินวัตร อาสะใภ้อดีตนายกรัฐมนตรี
พ.อ.(พิเศษ) จิโรตม์ ชินวัตร นายทหารคนสนิทรัฐมนตรีช่วยว่าการกระทรวงกลาโหม
รศ.ดร.เบญจพรรณ ชินวัตร อาจารย์ประจําภาควิชาพัฒนาเศรษฐกิจการเกษตร สาขาเศรษฐศาสตร์เกษตร คณะเกษตรศาสตร์ มหาวิทยาลัยเชียงใหม่
วรุณพันธ์ ชินวัตร คณะอนุกรรมการพัฒนาคุณภาพการให้บริการสำนักงานเลขาธิการสภาผู้แทนราษฎร
เกตุสุดา ชินวัตร พยาบาลวิชาชีพชำนาญการพิเศษ โรงพยาบาลสวนปรุง
พิชชา ชินวัตร อดีตนักแสดงเด็ก
ความสัมพันธ์กับสกุลอื่น

สุรพงษ์ โตวิจักษณ์ชัยกุล รัฐมนตรีว่าการกระทรวงต่างประเทศ ในรัฐบาลยิ่งลักษณ์ นับเป็นญาติห่างๆ ของทักษิณ โดยอาหญิงของสุรพงษ์ คือสุมาลี สมรสกับเสถียร ชินวัตร
ณัฐพล โตวิจักษณ์ชัยกุล สมาชิกสภาผู้แทนราษฎรจังหวัดเชียงใหม่
ยินดี ชินวัตร (ระมิงค์วงศ์) มารดาของทักษิณ ชินวัตร มีศักดิ์เป็นหลานน้าของเจ้าไชยสุริวงศ์ ณ เชียงใหม่ ซึ่งเป็นบิดาของเจ้าธวัชวงศ์ ณ เชียงใหม่ อดีตรัฐมนตรี และอดีตแกนนำพรรคความหวังใหม่ (ยินดีจึงมีศักดิ์เป็นลูกพี่ลูกน้องกับเจ้าธวัชวงศ์)
ทพญ.ศรีญาดา ปาลิมาพันธ์ สมาชิกสภาผู้แทนราษฎรไทย ชุดที่ 26 กรรมาธิการในคณะกรรมาธิการการกฎหมาย การยุติธรรมและสิทธิมนุษยชน และรองเลขาธิการพรรคเพื่อไทย สะใภ้ตระกูลชินวัตร
สุวรีย์ ณ ลำพูน เป็นลูกสะใภ้ของเจ้าพัฒนา ณ ลำพูน
พล.ต.อ.วินัย ทองสอง อดีตรองผู้บัญชาการสำนักงานตำรวจแห่งชาติ แต่งงานกับหลานคุณหญิงพจมาน
ดูเพิ่ม

มหาวิทยาลัยชินวัตร
ชิน คอร์ปอเรชั่น
| ด ค กทักษิณ ชินวัตร |
| --- | --- | --- |
| นายกรัฐมนตรี |  คณะรัฐมนตรีชุดที่ 1  คณะรัฐมนตรีชุดที่ 2  ทักษิโณมิกส์  | ทักษิณ ชินวัตร |
| กิจกรรมทางการเมือง |  พรรคพลังธรรม  พรรคไทยรักไทย  พรรคพลังประชาชน  พรรคเพื่อไทย  แนวร่วมประชาธิปไตยต่อต้านเผด็จการแห่งชาติ  กลุ่มคนเสื้อแดง  | ทักษิณ ชินวัตร |
| เหตุการณ์ |  การบินไทย เที่ยวบินที่ 114  เหตุระเบิดในกรุงเทพมหานคร พ.ศ. 2549  ความไม่สงบในชายแดนภาคใต้ของประเทศไทย  การทุจริตในโครงการท่าอากาศยานสุวรรณภูมิ  คดีที่ดินรัชดาฯ  | ทักษิณ ชินวัตร |
| ประเด็นพิพาท |  การขายหุ้นกลุ่มบริษัทชินคอร์ป  วิกฤตการณ์การเมืองไทย พ.ศ. 2548–2549  รัฐประหารในประเทศไทย พ.ศ. 2549  แผนฟินแลนด์  ระบอบทักษิณ  | ทักษิณ ชินวัตร |
| อาชีพทางธุรกิจ |  ชิน คอร์ปอเรชั่น  แอดวานซ์ อินโฟร์ เซอร์วิส  ไทยคม  สโมสรฟุตบอลแมนเชสเตอร์ซิตี  | ทักษิณ ชินวัตร |
| สถาบันที่มีชื่อเดียวกัน |  มหาวิทยาลัยชินวัตร  | ทักษิณ ชินวัตร |
| เครือญาติ |  ซุ่นเส็ง แซ่คู (ปู่ทวด)  เลิศ ชินวัตร (บิดา)  สุรพันธ์ ชินวัตร (อา)  เยาวภา วงศ์สวัสดิ์ (น้องสาว)  ยิ่งลักษณ์ ชินวัตร (น้องสาว)  พจมาน ณ ป้อมเพชร (อดีตภริยา)  พานทองแท้ ชินวัตร (บุตร)  พินทองทา ชินวัตร (ธิดา)  แพทองธาร ชินวัตร (ธิดา)  ชัยสิทธิ์ ชินวัตร (ลูกพี่ลูกน้อง)  สมชาย วงศ์สวัสดิ์ (น้องเขย)  | ทักษิณ ชินวัตร |
| สถานที่พำนัก |  บ้านจันทร์ส่องหล้า  | ทักษิณ ชินวัตร |
อุดม ทรงแสง

| อุดม ทรงแสง |
| --- | --- |
ชื่อเกิด: อุดม ทรงแสง
เกิด: 20 มิถุนายน พ.ศ. 2478 อำเภออัมพวา สมุทรสงคราม ประเทศสยาม
เสียชีวิต: 24 ธันวาคม พ.ศ. 2561 (83 ปี) โรงพยาบาลพระนั่งเกล้า จังหวัดนนทบุรี ประเทศไทย
บิดา: ผ่อง ทรงแสง
มารดา: สอย ทรงแสง
คู่สมรส: 4 คน เยื่อใย ทรงแสง (2497 - 2561) มะลิ อุบลเขียว (2509 - 2553) นวลพรรณ ทรงแสง (2519 - 2561) รัตนา แดงบาง (2527 - 2561)
บุตร: 15 คน
อาชีพ: นักแสดง นักแสดงตลก ลิเก นักดนตรี นักแต่งเพลง
ฐานข้อมูล
IMDb
อุดม ทรงแสง (20 มิถุนายน 2478 - 24 ธันวาคม 2561) หรือรู้จักกันในนาม พ่อดม ชวนชื่น และ อุดม ชวนชื่น เป็นนักแสดงตลก ลิเก นักดนตรี และนักแต่งเพลงชาวไทย รวมถึงเป็นผู้ก่อตั้งและอดีตหัวหน้าคณะตลกคณะชวนชื่น นอกจากนั้นยังเป็นผู้ที่นำเอาดนตรีสากลมาเล่นร่วมกับลิเกคนแรกของไทยอีกด้วย
ประวัติ

อุดม ทรงแสง เกิดเมื่อวันที่ 20 มิถุนายน พ.ศ. 2478 ที่ตำบลเหมืองใหม่ อำเภออัมพวา จังหวัดสมุทรสงคราม เป็นบุตรของคุณพ่อผ่อง คุณแม่สอย ทรงแสง เป็นบุตรคนที่ 4 คนในบรรดาพี่น้อง 6 คน ในครอบครัวที่ประกอบอาชีพเป็นนักแสดงลิเก เริ่มเล่นลิเกตั้งแต่อายุ 13 ปีจนทำให้ไม่มีเวลาได้เรียนหนังสือและจบแค่ป.1 และได้เริ่มเป็นพระเอกลิเกในคณะศิลป์ส่งเสริม ซึ่งประสบความสำเร็จในระดับที่น่าพอใจอย่างยิ่ง ก่อนจะแยกออกมาตั้งคณะลิเกอุดมศิลป์ และได้แสดงลิเกออกรายการวิทยุในนามคณะ อุดม - แววดาว ซึ่งเป็นน้องสาว และก็ประสบความสำเร็จอย่างมากที่จันทบุรี หลังจากที่แสดงไปได้แค่ 7 วัน
ในระหว่างที่เป็นนักแสดงลิเกด้วยความที่ชื่นชอบเรื่องดนตรีทั้งไทยและสากลจึงสามารถเล่นเครื่องดนตรีที่ใช้ในการแสดงลิเกได้ทุกชิ้น และมีความสนใจในแซกโซโฟน จึงได้ซื้อมาฝึกเล่นด้วยตนเอง ต่อมาอุดมจึงได้คิดวิธีการดึงผู้ชมให้เข้ามาดูลิเกด้วยการเล่นดนตรีสากลในช่วงหัวค่ำก่อนการแสดง คณะลิเกของอุดมจึงมีทั้งแอกคอร์เดียน กีต้าร์ เบส และกลองชุด เครื่องดนตรีเหล่านี้ก็ถูกนำไปเล่นรวมกับเครื่องดนตรีลิเก นับเป็นคณะลิเกคณะแรกของเมืองไทยจนเป็นต้นแบบให้กับคณะลิเกในยุคปัจจุบัน
ขณะอายุได้ 30 ปี หลังจากที่ได้ยินคนดูบ่นให้ฟังเรื่องอายุมากเกินที่จะเป็นพระเอก อุดมก็ตัดสินใจล้างมือจากการเป็นพระเอกลิเกและหนีเข้ากรุงเทพพร้อมกับแซกโซโฟนคู่ใจเข้าร่วมวงดนตรีลูกทุ่งของประจวบ จำปาทอง สังข์ทอง สีใส ชาตรี ศรีชล เพลิน พรหมแดน นักร้องลูกทุ่งชื่อดังในยุคนั้นในตำแหน่งเครื่องเป่า พร้อมกับให้นพดล ทรงแสง (จิ้ม) ลูกชายเข้าร่วมวงอีกคนในตำแหน่งมือกลอง ในระหว่างนั้นอุดมและจิ้มได้เริ่มหันมาแสดงตลกแทนตลกในคณะที่หยุดพัก โดยได้ค่าตัวถึงคืนละ 500 บาท เล่นตลกอยู่ราว 1 ปี จนกระทั่งวงดนตรีของเพลิน พรหมแดนได้ยุบไป
ในปี พ.ศ. 2525 ขณะอายุได้ 47 ปี อุดมได้รวบรวมสมัครพรรคพวกก่อตั้งคณะตลกคณะชวนชมขึ้นในรูปแบบตลกครอบครัวแต่ไม่ได้รับความนิยมมากนักจึงได้เปลี่ยนชื่อเป็นชวนชื่น โดยเริ่มแรกมี จเด็จ เพชรบูรณ์ เปี๊ยก อยุธยา แป๋ว บ้านโป่ง จิ้ม ชวนชื่น หลุยส์ ชวนชื่น และอุดม ชวนชื่น ทำให้เริ่มมีชื่อเสียงขึ้นมาโดยรับงานแสดงตลกตามที่ต่างๆ รวมไปถึงก่อตั้งบริษัทรับจัดงานแสดง โชว์ และผลิตรายการโทรทัศน์ออกมามากมายอีกด้วย ในเวลาต่อมาด้วยอายุที่มากขึ้นอุดมจึงตัดสินใจยกคณะให้ จิ้ม ชวนชื่น เป็นผู้ดูแลแทนแต่อุดมก็ยังร่วมแสดงตลกกับชาวคณะอยู่เสมอกระทั่งจิ้มได้ตัดสินใจยุบคณะชวนชื่นไปในที่สุด
นอกจากนี้ อุดมยังเป็นนักแต่งเพลงซึ่งได้รับคำแนะนำมาจากพร ภิรมย์ ในช่วงที่ไปเล่นลิเกด้วยกันนาน 2 ปี พ่อดมได้ประพันธ์เพลงไว้หลายบทเพลงให้กับนักร้องมากมาย อาทิ คัมภีร์ แสงทอง ยอดรัก สลักใจ เอกชัย ศรีวิชัย และบทเพลงที่สร้างชื่อเสียงให้กับอุดมมากที่สุดคือเพลง พิษรักพิษณุโลก เดิมอุดมตั้งใจแต่งเอาไว้ให้จิ้มไว้ตอนอายุ 14 ปี ภายหลังได้ถูกนำไปประกอบภาพยนตร์เรื่อง คนปีมะ ขับร้องโดย สีหนุ่ม เชิญยิ้ม เป็นผู้ขับร้องเป็นคนแรก ต่อมา สันติ ดวงสว่าง และ หนู มิเตอร์ ได้นำเพลงนี้ไปขับร้องใหม่
เดือนมิถุนายน พ.ศ. 2561 อุดมได้ตรวจพบว่าตัวเองเป็นโรคมะเร็งตับในระยะที่ 3 กระทั่งอุดมได้เสียชีวิตลงที่โรงพยาบาลพระนั่งเกล้าเมื่อวันจันทร์ที่ 24 ธันวาคม พ.ศ. 2561 ด้วยวัย 83 ปี 7 เดือน 4 วัน
ชีวิตส่วนตัว

อุดม ชวนชื่น มีภรรยา 4 คนและบุตรธิดารวมทั้งสิ้น 15 คน ในบรรดาบุตรธิดาของอุดมที่เป็นนักแสดงที่มีชื่อเสียง อาทิ นพดล ทรงแสง (จิ้ม ชวนชื่น), แสงดาว ทรงแสง (จอย ชวนชื่น), รณกร ทรงแสง (หลุยส์ เชิญยิ้ม) และ ผดุง ทรงแสง (แจ๊ส ชวนชื่น) รวมถึง อาคม ปรีดากุล (ค่อม ชวนชื่น) และ แป๋ว บ้านโป่ง ที่มีศักดิ์เป็นหลานทั้งนี้ อุดมเคยพูดเอาไว้ว่าลูกอีกคนหนึ่งของเขานั้นกำลังตามหาเขาอยู่ซึ่งปัจจุบันตัวของลูกคนที่ 15 ของอุดมยังคงเป็นปริศนาอยู่
นอกจากนี้อุดมยังมีศักดิ์เป็นพ่อตาของเทพ โพธิ์งาม นักแสดงตลกชื่อดังอีกด้วยเพราะลูกสาวคนหนึ่งของอุดมคือ ภัสราวรรณ ทรงพีระพัฒน์ (จุ๋ม) ได้มาแต่งงานกับเทพ โพธิ์งามและชื่อของอุดมยังได้ถูกนำไปใช้เป็นชื่อร้านอาหารทะเลของหลุยส์ เชิญยิ้ม ในชื่อ อุดมซีฟู้ด
อุดม ชวนชื่น เคยปฏิเสธรับรางวัลเป็นศิลปินแห่งชาติ เนื่องด้วยกลัวเสื่อมเสียเพราะชอบเที่ยวอาบอบนวด
ผลงาน > ภาพยนตร์

| ปี | เรื่อง | บทบาท |
| --- | --- | --- |
| 2545 | ผีหัวขาด | ชาวบ้าน (รับเชิญ) |
| 2546 | องค์บาก | ตาเหมือน (รับเชิญ) |
| 2546 | หลบผี ผีไม่หลบ | ดม |
| 2546 | ดึก ดำ ดึ๋ย | ตาของสวย |
| 2546 | คนปีมะ |  |
| 2546 | คนเล่นผี | กำนันเล็ก |
| 2547 | บอดี้การ์ดหน้าเหลี่ยม | ดม (เอเลียต) (รับเชิญ) |
| 2547 | โหมโรง | ช่างซ่อมเครื่องดนตรีไทย |
| 2547 | โกร๋น ก๊วน กวน ผี | ตาเก่ง |
| 2547 | มนต์รักร้อยล้าน | ผู้ใหญ่เทพ |
| 2548 | พยัคฆ์ร้ายส่ายหน้า | บอม คนบ้าชอบทำระเบิด |
| 2549 | โหน่ง เท่ง นักเลงภูเขาทอง | นายแดง (พ่อของบุญเท่ง) |
| 2549 | โกยเถอะโยม | สัปเหร่อจัน |
| 2549 | แสบสนิท ศิษย์ส่ายหน้า |  |
| 2551 | บ้านผีเปิบ | ลุงดูด |
| 2552 | บุปผาราตรี 3.1 | ลูกกรอกตัวพ่อ |
| 2552 | บุปผาราตรี 3.2 | ลูกกรอกตัวพ่อ |
| 2553 | 8E88 แฟนลั้ลลา | เจ้าพ่อดม |
| 2553 | มือปืนดาวพระเสาร์ | เปิ้ล อาก้า |
| 2554 | จั๊กกะแหล๋น | ป๋าชา |
| 2554 | ใหม่กะหม่ำ โดนกะโดน | พ่อของใหม่ |
| 2554 | เหลือแหล่ | ลุงดม |
| 2554 | หมาแก่ อันตราย | เปิ้ล อาก้า |
| 2554 | ขอบคุณที่รักกัน | เตี่ย |
| 2555 | ปล้นนะแย้ | วินนี่ |
| 2556 | คุณชายโซ | พ่อบ้าน |
| 2557 | ตุ๊กแกรักแป้งมาก | ลุงโอ่ง |
| 2559 | หลวงพี่แจ๊ส 4G | พ่อดม (พ่อของหลวงพี่แจ๊ส) (รับเชิญ) |
| 2563 | มือปืน โลก/พระ/จัน 2 |  |
ผลงาน > ละครโทรทัศน์ และซิตคอม

| ปี | เรื่อง | บทบาท |
| --- | --- | --- |
2542 - 2547: 
| 2542 - 2547 |  ระเบิดเถิดเทิง | (ตอน โจรปล้นธนาคาร, หย่าเอาเคล็ด) |
| 2542 |  แฝดรักอลวน |  |
| 2545 |  คนส่งกรรม | เฒ่าสุก |
| 2545 |  เทพีจ้าวสังเวียน |  |
| 2545 |  หัวใจไกลปืนเที่ยง | ลุงเม่น |
| 2546 | สัญญาเมื่อสายัณห์ |  |
| 2546 | ขายตรงส่งรัก |  |
| 2547 | มนต์เสน่หา |  |
| 2548 |  ชิชา สาวน้อยมหัศจรรย์ |  |
| 2548 | พยัคฆ์ร้ายหัวใจจิ๋ว |  |
| 2549 | โคกคูนตระกูลไข่ | (ตอน โคกคูนตระกูลเค้ก, เค้กสูตรไข่) |
| 2550 | ผู้กองเจ้าเสน่ห์ | (ตอน ตัวประกัน) |
| 2550 | ลูกระนาด |  |
| 2551 |  นส. ผ้าขี้ริ้ว | ตาผุย |
| 2551 | รักต้องซ่อม | (ตอน รักติดปีก) |
| 2552 | เป็นต่อ | ลุงของพี่กอล์ฟ (ตอน ผ้าเหลืองร้อน) |
| 2552 |  บ่วงร้ายพ่ายรัก | มัคทายก |
| 2552 | เทพธิดาปลาร้า |  |
| 2553 | วงษ์คำเหลา เดอะซีรีส์  | ท่านปู่ทอง |
| 2553 | วายุภัคมนตรา | ท่านเจ้าที่ |
| 2554 | รักไม่มีวันตาย | ลุงมหา |
| 2554 | ท่าประชา |  |
| 2554 | มือปราบมหาเฮี้ยน | กุมารไฟ |
| 2555 | แก้วกลางดง |  |
| 2555 | นางสิงห์สะบัดช่อ | สัปเหร่อคง |
| 2555 | ก้นครัวตัวแสบ | ยม |
| 2556 | คุณชายรัชชานนท์ | พรานเกิ้น |
| 2556 |  มาเฟียตาหวาน |  |
| 2557 |  ธิดาแดนซ์ | จ่า |
| 2557 |  ผู้กองเจ้าเสน่ห์ | ตอน ดมเล่าเฝ้าเสือ |
| 2557 | ยอดชายนายตุ๊กตุ๊ก | ลุงแช่ม |
| 2558 | ลิเกหมัดสั่ง | มัคทายก |
| 2558 | 2 รัก 2 วิญญาณ | คนขับแท็กซี่ |
| 2558 | เจ้านาง | พ่อครู |
| 2558 | มนต์รักเพลงผีบอก |  |
| 2559 | สัญญาเมื่อสายัณห์ | ตาชุปสี่คิ้ว (ครูสอนเพลงลูกทุ่ง) |
| 2559 | ระเบิดเถิดเทิงแดนเซอร์ทะลวงไส้ | (ตอน พ่อไม่เข้าใจแหนม) |
| 2559 | ส้มตำแฮมเบอร์เกอร์ | น้าสิงห์ |
| 2559 | ละครเทิดพระเกียรติ ชุด ใต้ร่มพระบารมี เรื่อง เพลงแห่งแสงตะวัน | ลุงต่าย |
| 2560 |  หล่อล่าผี | ปู่ดม |
| 2560 |  ว่าความตามรัก | นับตังค์ สงวนสิน (ปู่นับตังค์) (รับเชิญ) |
| 2560 | ราชนาวีที่รัก | ลุงโขง |
| 2561 | รักปรุงรส  | ปู่สิงห์ |
| 2561 | สุขจ๋า...อยู่หนใด?  | เขียวตั้งแช |
ผลงาน > รายการโทรทัศน์

บุปผาสวรรค์ ซูเปอร์ลูกทุ่ง ทางช่อง 5
ชวนชื่นโชว์ ทางช่อง ทรูเฮฮา
ก่อนบ่ายโชว์ ทางช่อง 3
สน. ชวนชื่น ทางช่อง ทรูเฮฮา
ชวนชื่นเธียเตอร์ ทางช่อง ไทยรัฐทีวี
ชวนชื่น Family Show ทางช่อง 3
7 ดาวประจัญบาน ทางช่อง 7 สี
ป๋าซ่า พาซิ่ง ทางช่อง ทรูโฟร์ยู
บริษัทฮาไม่จำกัด (21 มิถุนายน 2558, 25 พฤศจิกายน 2560, 1 กรกฎาคม 2561)
ผลงาน > ผลงานการประพันธ์เพลง

พิษรักพิษณุโลก เพลงประกอบภาพยนตร์ คนปีมะ (2546)
คอยพี่ที่พิษณุโลก ขับร้อง จูน ชวนชื่น
ไม่ทุกข์ไม่ต้องโทร ขับร้อง หลุยส์ - จิ้ม ชวนชื่น ในรายการสารพันลั่นทุ่ง ช่อง Thai PBS
ย่ำทุ่ง ขับร้อง หลุยส์ - จิ้ม ชวนชื่น ในรายการสารพันลั่นทุ่ง ช่อง Thai PBS
มาดามดิงดอง ขับร้อง จีรพันธ์ วีระพงษ์
ผลงาน > ผลงานอื่นๆ

คอนเสิร์ต My Name Is Kim (7-8 พฤศจิกายน 2552)
มิวสิควีดีโอ คุณลำใย ของ ลูกนก สุภาพร
มิวสิควีดีโอ เมื่อไหร่จะได้พบเธอ ของ ภูริต ภิรมย์ภักดี
มิวสิควีดีโอ แว้นฟ้อหล่อเฟี้ยว ของ แจ๊ส สปุ๊กนิค ปาปิยอง กุ๊กกุ๊ก
ร่วมร้องเพลง ป๋าซ่าพาซิ่ง เพลงประกอบรายการ ป๋าซ่าพาซิ่ง
กบฏดุซงญอ

กบฏดุซงญอ (มลายูปัตตานี: ปือแร ดุซงญอ แปลว่า "ดุซงญอลุกขึ้นสู้" หรือ "สงครามดุซงญอ" (Dusun Nyor Rebellion) เป็นเหตุการณ์การปะทะระหว่างเจ้าหน้าที่รัฐกับกลุ่มชาวมุสลิมไทยเชื้อสายมลายู ระหว่าง 25 – 28 เมษายน พ.ศ. 2491 ที่ตำบลดุซงญอ อำเภอจะแนะ จังหวัดนราธิวาส เป็นเหตุให้ทั้งสองฝ่ายมีผู้เสียชีวิตจำนวนมาก หลังเหตุการณ์ มีการสร้างอนุสาวรีย์ลูกปืนเพื่อรำลึกถึงเหตุการณ์นี้ แต่อนุสาวรีย์นี้ไม่เป็นที่รู้จักมากนัก
เหตุการณ์กบฏนี้ ได้มีผู้กล่าวถึงอย่างกว้างขวางอีกครั้ง เมื่อเกิดเหตุการณ์ "กรณีกรือเซะ" เมื่อวันที่ 28 เมษายน พ.ศ. 2547 จนมีผู้เสียชีวิต 108 ศพ ซึ่งวันนั้นเป็นวันครบรอบ 56 ปีเหตุการณ์
การก่อตัว

ความไม่พอใจรัฐบาลไทยของชาวไทยมุสลิมเชื้อสายมลายูเริ่มขึ้นจากการยกเลิกระบบสุลต่านหรือเจ้าผู้ครองนครมาเป็นระบบมณฑลเทศาภิบาลในสมัยรัชกาลที่ 5  และทวีความรุนแรงขึ้นในสมัยปฏิวัติวัฒนธรรม ที่จอมพล ป. พิบูลสงคราม เป็นนายกรัฐมนตรี รวมทั้งความอดอยากในช่วงสงครามโลกครั้งที่ 2 ที่ราษฎรที่นับถือศาสนาอิสลาม เห็นว่าพวกตนไม่ได้รับการดูแลเท่าเทียมกับราษฎรที่นับถือศาสนาพุทธ นอกจากนี้ยังมีแรงหนุนจากภายนอก โดยอังกฤษสนับสนุนตนกู มะไฮยิดดิน อับดุลกาเดร์ บุตรของรายาปัตตานีองค์สุดท้ายให้แยกตัวออกจากไทย เพื่อแก้แค้นที่ไทยหันไปร่วมมือกับญี่ปุ่น แกนนำในการต่อต้านรัฐบาลยุคนั้นคือ หะยีสุหลง อับดุลกาเดร์ ซึ่งมีบทบาทในการคัดค้านการตั้งดะโต๊ะยุติธรรม เรียกร้องให้แยกศาลศาสนา และเสนอคำขอ 7 ข้อต่อรัฐบาล หะยีสุหลงถูกจับด้วยข้อหากบฏเมื่อ 16 มกราคม พ.ศ. 2491 ซึ่งสร้างความไม่พอใจแก่ราษฎรอย่างกว้างขวาง
เหตุการณ์ในพื้นที่

การรวมกลุ่มของชาวไทยเชื้อสายมลายูในยุคนั้นมีอยู่ด้วยกัน 2 สาเหตุ อย่างแรก คือ ไม่พอใจนโยบายรัฐบาลที่ราษฎรรู้สึกว่าเป็นการกดขี่พวกตน อย่างที่สองคือ รวมตัวกันต่อสู้กับโจรจีนคอมมิวนิสต์มลายาที่มักข้ามแดนมารังควานชาวไทยเชื้อสายมลายูเป็นประจำ แต่พวกเขาไม่กล้าขอความช่วยเหลือจากเจ้าหน้าที่รัฐเพราะมีความระแวงกันอยู่แล้ว ความระแวงซึ่งกันและกันนี้เป็นให้เกิดความรุนแรงขึ้นในที่สุด ทั้งโดยความเข้าใจผิดและถูกยุยงจากผู้ไม่หวังดี
ลำดับเหตุการณ์ในพื้นที่เป็นดังต่อไปนี้
24 เมษายน เจ้าหน้าที่รัฐได้รับรายงานว่า หะยีสะแมงฟันนายบุนกี (จีนเข้ารีตอิสลาม) ได้รับบาดเจ็บสาหัส
25 เมษายน ตำรวจและเจ้าพนักงานฝ่ายปกครองรวม 4 นาย เข้าไปตรวจเหตุการณ์ในหมู่บ้าน ถูกพวกก่อจลาจลราว 30 คนถือดาบไล่ฟัน จนต้องหนีออกจากหมู่บ้าน
26 เมษายน
ตอนเช้า ตำรวจราว 28 นาย นำโดย ร.ต.อ. บุญเลิศ เลิศปรีชา ยกเข้ามาที่ตลาดดุซงญอและส่งตำรวจ 4 นาย คือ สิบตรีสง รุ่งเรือง พลฯสมัคร ประดิษฐ์ สุวรรณภักดี พลฯสมัคร บุญ กล้าหาญ และพลฯสมัคร สมศักดิ์ แหวนสำริด ไปเป็นกองล่อให้ฝ่ายจลาจลแสดงตัว ผลปรากฏว่าฝ่ายจลาจลมีกำลังมากกว่า ฝ่ายตำรวจต้องล่าถอย ตำรวจที่เป็นกองล่อทั้ง 4 นายเสียชีวิตทั้งหมด
ตอนค่ำ กำลังตำรวจจากจังหวัดใกล้เคียงคือ จังหวัดยะลา 20 นาย จังหวัดปัตตานี 30 นาย อำเภอสุไหงปาดี 8 นาย ยกมาสมทบและรวมกำลังกันที่ตำบลกรีซา 1 คืน
27 เมษายน กำลังตำรวจจากจังหวัดสงขลาอีก 20 นาย มาถึงตำบลกรีซา เริ่มยกพลเข้าหมู่บ้านดุซงญอ ปะทะกับพวกจลาจล ยิงโต้ตอบกันราว 3 ชั่วโมง ฝ่ายตำรวจจึงล่าถอย ระหว่างถอย พลฯสมัคร วิน ไกรเลิศถูกฝ่ายจลาจลยิงเสียชีวิต
28 เมษายน กำลังตำรวจเข้าโจมตีหมู่บ้านดุซงญออีกครั้ง และปราบปรามฝ่ายจลาจลได้เด็ดขาด
ข้อมูลจากชาวบ้านดุซงญอที่อยู่ในเหตุการณ์เล่าว่า ชาวบ้านส่วนหนึ่งขึ้นไปรวมตัวบนเขาเพื่อประกอบพิธีทางไสยศาสตร์ให้อยู่ยงคงกระพันเพื่อต่อสู้กับโจรจีนคอมมิวนิสต์ ในกลุ่มนี้ส่วนหนึ่งเป็นคนหนุ่มที่หนีการเกณฑ์ทหาร เพราะเชื่อว่าถ้าเป็นทหารเกณฑ์แล้วต้องถูกบังคับให้ไหว้พระพุทธรูป เจ้าหน้าที่ตำรวจขึ้นไปตามตัวชาวบ้านบนเขาให้ลงมา แต่ชาวบ้านไม่ยอม ขับไล่ตำรวจลงมา ตำรวจจึงรวมกลุ่มกันขึ้นไปยิงชาวบ้านบนเขา ชาวบ้านจึงหนีลงมารวมตัวกันที่สุเหร่าและบ้านของโต๊ะเปรัก ก่อนจะถูกตำรวจยกพลเข้ามาปราบ
อย่างไรก็ตามรายละเอียดของเหตุการณ์แตกต่างกันไปขึ้นกับว่าเป็นเอกสารของฝ่ายใด เอกสารของรัฐบาลไทยกับเอกสารที่เขียนโดยชาวมลายูให้ข้อมูลที่ต่างกันทั้งวันที่เกิดเหตุการณ์และจำนวนชาวบ้านดุซงญอผู้เสียชีวิต แต่จำนวนตำรวจที่เสียชีวิตตลอดเหตุการณ์ ข้อมูลส่วนใหญ่ระบุว่าอยู่ที่ราว 30 ศพ
เหตุการณ์ในพื้นที่ > ยอดผู้เสียชีวิต

สรุปจำนวนผู้เสียชีวิตจากแหล่งต่างๆ ดังนี้
| แหล่งอ้างอิง | วันที่เกิดเหตุการณ์ | จำนวนผู้เสียชีวิต | รายละเอียด |
| --- | --- | --- | --- |
| ปิยนาถ, 2534 | 26–27 เม.ย. | > 100 คน | ชาวไทยมุสลิมเข้าโจมตีสถานีตำรวจ เกิดการต่อสู้ 2 วัน |
| อิมรอน, 2538 | 25–26 เม.ย. | 30-100 คน | ชาวไทยมุสลิมเข้าโจมตีสถานีตำรวจ โดยตำรวจเป็นฝ่ายยิงก่อน |
| อิบรอฮิม, 2541 | 28 เม.ย. | ชาวบ้าน 400 คน ตำรวจ 30 คน | - |
| Malek, 1993 | 26 เม.ย. | ชาวบ้าน 400 – 600 คน ตำรวจ 30 คน | กำลังตำรวจ 3 กองร้อยเข้ากวาดล้างชาวบ้านที่ไม่มีอาวุธ มีเครื่องบินรบ 3 ลำ บินหาเป้าหมายในหมู่บ้าน |
| Syed Serajul Islam, 1998 |  ? | ชาวบ้าน 1,100 คน | - |
| อัฮหมัดสมบูรณ์, 2543 | 28 เม.ย. | ชาวบ้าน 400 คน ตำรวจ 30 คน | การปราบปรามเกิดขึ้นขณะชาวบ้านกำลังละหมาดซุบฮิของวันที่ 28 เม.ย. |
| Mahmad, 1999 | 25–28 เม.ย. | ชาวบ้าน 400 คน ตำรวจ 30 คน | รัฐบาลส่งเครื่องบินรบเรือรบเตรียมเข้ากวาดล้าง ในวันที่ 27 เม.ย. ก่อนส่งกำลังตำรวจเข้ากวาดล้างเมื่อ 28 เม.ย. |
| วรมัย, 2547 | 25–28 เม.ย. | ชาวบ้าน 30 คน ตำรวจ 5 คน | ดูข้างบน |
ปฏิกิริยาต่อเหตุการณ์ > ปฏิกิริยาของฝ่ายรัฐบาล

จอมพล ป. พิบูลสงครามตั้งคณะกรรมการขึ้นมาชุดหนึ่งเพื่อสอบสวนหาสาเหตุ โดยมีพระยาอมรฤทธิธำรง (พร้อม ณ ถลาง) เป็นประธานกรรมการ และ พ.ต.ท. เผ่า ศรียานนท์ เป็นรองประธาน ระหว่างการสอบสวน ทางจังหวัดนราธิวาสส่งโทรเลขเข้ามาขอกำลังทหาร ทางรัฐบาลตัดสินใจส่งเรือรบ 3 ลำที่ซ้อมรบในบริเวณนั้น และเครื่องบิน 1 ฝูง เข้าไป แต่เหตุการณ์สงบลงเสียก่อน
คณะกรรมการที่ได้รับการแต่งตั้งได้ลงไปสำรวจบริเวณที่เกิดเหตุ ผลการสอบสวนของคณะกรรมการ แจ้งว่าการจลาจลเกิดจากความเข้าใจผิด ราษฎรมาชุมนุมกันมากเพื่อเข้าร่วมพิธีทางไสยศาสตร์ จนเป็นที่ผิดสังเกตของตำรวจ จึงขอเข้าตรวจค้น ชาวบ้านไม่ยอมจึงเกิดการปะทะกัน เนื่องจากพบว่าคนในพื้นที่ไม่พอใจมาก อับดุลลา หวังปูเต๊ะ เสนอให้เชิญตนกู มะไฮยิดดินเข้ามาปรึกษาในกรุงเทพมหานคร แต่รัฐบาลไม่ได้ทำตาม
ปฏิกิริยาต่อเหตุการณ์ > ปฏิกิริยาของคนในพื้นที่

ผลจากการปราบปรามครั้งนี้ฝ่ายชาวไทยมุสลิมเชื้อสายมลายูในพื้นที่ไม่พอใจการกระทำของรัฐมาก ดังที่เขียนไว้ในงานเขียนของอิมรอนว่า
...ถ้าข้าราชการเป็นผู้ฉลาดและมีสติปัญญาแล้ว ย่อมไม่เกิดจลาจลขึ้นแน่นอน ทั้งนี้เพราะนายและพรรคพวกโง่บัดซบและมีใจอำมหิต จึงกระทำต่อชาวมลายูเช่นนั้น...
ผลของการจลาจลทำให้ชาวไทยมุสลิมประมาณ 2,000 – 4,000 คนอพยพเข้าไปในสหพันธรัฐมลายู (ประเทศมาเลเซียปัจจุบัน) ความตึงเครียดในพื้นที่ ทำให้รัฐบาลประกาศสถานการณ์ฉุกเฉินในเขตจังหวัดชายแดนภาคใต้เพื่อปราบคอมมิวนิสต์
การอพยพของคนไทยเข้าสู่มาลายายังเกิดอย่างต่อเนื่อง ในเดือนมิถุนายน พ.ศ. 2491 นายกรัฐมนตรีกล่าวปราศัยผ่านทางวิทยุกระจายเสียงแห่งประเทศไทยชักชวนให้ชาวไทยมุสลิมกลับคืนถิ่นฐาน แต่การลักลอบเข้ามาลายายังเกิดขึ้นอยู่ต่อไป
ปฏิกิริยาต่อเหตุการณ์ > ปฏิกิริยาจากมุสลิมในประเทศ

นายแพทย์เจริญ สืบแสง สมาชิกสภาผู้แทนราษฎรจังหวัดปัตตานี และบรรจง ศรีจรูญ ประธานสันนิบาตไทยอิสลาม ยื่นข้อเสนอให้รัฐบาลดูแลและปรับปรุงความเป็นอยู่ของชาวไทยในมุสลิมให้ดีขึ้น ขอให้มีเสรีภาพทางศาสนา วัฒนธรรมและการศึกษา ซึ่งทางรัฐบาลได้รับหลักการไว้พิจารณา
ปฏิกิริยาต่อเหตุการณ์ > ปฏิกิริยาจากสหพันธรัฐมาลายา

เหตุการณ์นี้สร้างความไม่พอใจให้กับชาวมลายูในมาลายามาก โดยมีสมาคมที่โกตาบาห์รูส่งสาส์นมายังรัฐบาลไทยให้มีการแก้ไขปัญหาสี่จังหวัดชายแดนภาคใต้อย่างสันติ และขอให้ปล่อยตัว หะยีสุหลง อับดุลกาเดร์ ที่ถูกจับในข้อหากบฏ ซึ่งนายกรัฐมนตรีในขณะนั้นรับปากว่าจะดูแลให้ดีที่สุด
ในขณะนั้นรัฐบาลไทยกับรัฐบาลมาลายามีความร่วมมือกันเพื่อปราบคอมมิวนิสต์ตามแนวชายแดน โดยฝ่ายไทยขอร้องไม่ให้ฝ่ายมาลายาช่วยเหลือกลุ่มแบ่งแยกดินแดนในไทย ส่วนรัฐบาลมาลายาต้องการให้ไทยร่วมมือกับมาลายาในการปราบปรามพรรคคอมมิวนิสต์มาลายาที่มีฐานที่มั่นบางส่วนในฝั่งไทย ความร่วมมือนี้ทำให้มีการกวดขันและลาดตระเวนตามแนวชายแดนมากขึ้น
การประกาศภาวะฉุกเฉินเพื่อปราบคอมมิวนิสต์ในไทยทำให้หนังสือพิมพ์มาลายาโจมตีว่ารัฐบาลไทยหาโอกาสจะฆ่าชาวไทยมุสลิมที่อยู่ตรงข้ามกับรัฐบาล ทำให้รัฐบาลไทยต้องออกมาแถลงข่าวว่า จะมีการปฏิรูปอย่างกว้างขวางในสี่จังหวัดภาคใต้ โดยยึดถือตามรายงานของคณะกรรมการที่ลงพื้นที่ นำโดยนายอับดุลลา หวังปูเต๊ะ
อนุสาวรีย์ลูกปืน

อนุสาวรีย์ลูกปืนเป็นอนุสาวรีย์ที่สร้างขึ้นเพื่อรำลึกถึงเหตุการณ์กบฏดุซงญอแต่ไม่เป็นที่รู้จักกันมากนัก ตั้งอยู่ภายในบริเวณสถานีตำรวจภูธรอำเภอเมือง จังหวัดนราธิวาส สร้างเป็นรูปลูกกระสุนปืน ตั้งอยู่บนฐานทรงกลม 3 ชั้น สูง 36, 30, และ 30 เซนติเมตรตามลำดับจากล่างขึ้นบน ตัวกระสุนปืนมีเส้นผ่านศูนย์กลาง 34 เซนติเมตร ส่วนปลอกกระสุนสูง 150 เซนติเมตร มีช่องสี่เหลี่ยมในส่วนใกล้หัวกระสุนซึ่งสูง 25 เซนติเมตร รวมความสูงของกระสุนปืน 245 เซนติเมตร กล่าวกันว่ามีการบรรจุอัฐิ​ของตำรวจที่เสียชีวิตในเหตุการณ์กบฏดุซงญอไว้ภายใน
บรรณานุกรม

เฉลิมเกียรติ ขุนทองเพชร.หะยีสุหลง อับดุลกาเดร์ กบฏหรือวีรบุรุษแห่งสี่จังหวัดภาคใต้. พิมพ์ครั้งที่ 2. มติชน. 2547
ชัยวัฒน์ สถาอานันท์. ความเงียบของอนุสาวรีย์ลูกปืน: ดุซงญอ-นราธิวาส 2491. ศิลปวัฒนธรรม. ปีที่ 25 (9), กรกฎาคม 2547. หน้า 132–150
ปิยนาถ บุญนาค. นโยบายการปกครองของรัฐบาลไทยต่อชาวไทยมุสลิมในจังหวัดชายแดนภาคใต้ (พ.ศ. 2475 - 2516). กทม. จุฬาลงกรณ์มหาวิทยาลัย. 2534. หน้า 104–105
วรมัย กบิลสิงห์. ดุซงญอ 2491 ถึงตากใบวิปโยค. พิมพ์ครั้งที่ 2. ร่วมด้วยช่วยกัน. 2548
สุภลักษณ์ กาญจนขุนดี. สันติภาพในเปลวเพลิง. กทม. เนชั่นบุกส์. 2547
อัฮหมัดสมบูรณ์ บัวหลวง. ดูซงญอ ฤๅคือกบฏ. ทางนำ. ตุลาคม 2543. หน้า 7
อิบรอฮิม ชุกรี. ประวัติราชอาณาจักรมลายูปัตตานี แปลและเรียบเรียงโดย หะสัน หมัดหมาน มะหามะซากี เจ๊ะหะ และ ดลมนรรจ์ บากา. ปัตตานี: โครงการจัดตั้งสถาบันสมุทรรัฐเอเชียตะวันออกเฉียงใต้ศึกษา มหาวิทยาลัยสงขลานครินทร์ ปัตตานี. 2541 หน้า 53-54
อิมรอน มะลูลีม. วิเคราะห์ความขัดแย้งระหว่างรัฐบาลไทยกับมุสลิมในประเทศ: กรณีศึกษากลุ่มมุสลิมในเขตจังหวัดชายแดนภาคใต้. กทม. อิสลามิคอะคาเดมี. 2538. หน้า 161
Malek, Mohd Zamberi A. Umat Islam Patani: Sejarah dan Politik. Shah Alam: Hizbi. 1993 p. 210-211 (มลายู)
Mahmad, Nik Anuar Nik. Sejarah Perjuangan Melayu patani 1785 - 1954. Bengi: Penerbit University kebangsaan Malaysia. 1999. p.77 (มลายู)
Syed Serajul Islam. The Islamic Independence Movements Patani of Thailand and the Mindanao of the philippines. Asian Survey. vol. XXXVIII No.5 (May 1998) p. 446 (อังกฤษ)
สุเชาว์ พงษ์วิไล

| สุเชาว์ พงษ์วิไล |
| --- | --- |
เกิด: 19 มกราคม พ.ศ. 2489 (79 ปี) สุเชาว์ พงษ์วิไล จังหวัดลพบุรี ประเทศไทย
บุตร: 2 คน
อาชีพ: นักแสดง นักพากย์
ปีที่แสดง: พ.ศ. 2520–ปัจจุบัน
ผลงานเด่น: สมเด็จพระบรมราชาธิราชหน่อพุทธางกูร - สุริโยไท (2544)  คมทวน - องค์บาก (2546)  ดำรง - บาดาลใจ (2551)  กรุง - A Moment in June ณ ขณะรัก (2552)  ดร.สยาม - 2022 สึนามิ วันโลกสังหาร (2552)   รองเผด็จ - ขุนพันธ์ 2 (2561)
โทรทัศน์ทองคำ: รางวัลเกียรติยศคนทีวี พ.ศ. 2559
สุเชาว์ พงษ์วิไล (เกิด 19 มกราคม พ.ศ. 2489) เป็นนักแสดงและนักพากย์ชาวไทย
ประวัติ

สุเชาว์เกิดที่อำเภอโคกสำโรง จังหวัดลพบุรี สำเร็จการศึกษาจากวิทยาลัยวิชาการก่อสร้าง (คณะสถาปัตยกรรมศาสตร์ สถาบันเทคโนโลยีพระจอมเกล้าเจ้าคุณทหารลาดกระบัง ในปัจจุบัน) หลังจากจบการศึกษา สุเชาว์เริ่มทำงานในตำแหน่งฝ่ายออกแบบผลิตภัณฑ์ ที่บริษัทอิตาเลียนไทย จากนั้น เข้าทำงานในตำแหน่งฝ่ายประชาสัมพันธ์ ที่ การไฟฟ้านครหลวง สุเชาว์เริ่มอาชีพนักแสดงด้วยการเป็นนักแสดงละครเวทีของมหาวิทยาลัยธรรมศาสตร์เมื่ออายุได้ 30 กว่าปีแล้ว โดยการรับบทเป็นพระเอก ต่อมาละครเวทีเรื่องนี้ได้มีโอกาสแพร่ภาพออกโทรทัศน์ทางช่อง 5 จึงมีผู้เห็นแววและชักชวนเข้าสู่การแสดงภาพยนตร์ โดยภาพยนตร์เรื่องแรกที่แสดงคือ กิเลสคน ในปี พ.ศ. 2520 ต่อมาก็คือ สวัสดีคุณครู พ.ศ. 2521 และเทพธิดาบาร์ พ.ศ  2521  เป็นเรื่องที่สาม
สุเชาว์ พงษ์วิไล มีบทบาทที่เป็นที่รู้จักกันดีในบทของดาวร้ายในละครโทรทัศน์และภาพยนตร์หลายต่อหลายเรื่อง ระยะหลังมีการเปลี่ยนมารับบทพ่อหรือตัวละครอาวุโสขึ้นมาบ้าง  ผลงานในระยะหลัง ได้แก่ สุริโยไท (พ.ศ. 2544),  ผีสามบาท (พ.ศ. 2544), องค์บาก (พ.ศ. 2546), A Moment in June ณ ขณะรัก (พ.ศ. 2552) และ 2022 สึนามิ วันโลกสังหาร ในปีเดียวกัน เป็นต้น
นอกจากนี้แล้ว ยังร่วมแสดงในมิวสิกวิดีโอของธนพล อินทฤทธิ์ ในเพลง 18 ฝน ด้วยการรับบทเป็นพ่อของ สิทธิพร นิยม ในปี พ.ศ. 2537 และในเพลง รอยกรีดที่ข้อมือ ของภานุพงศ์ จำปาเฟื่อง ในปี พ.ศ. 2547 และในเพลง อกหัก รุ่นเก๋า ของวรนุช กนกากร ในปี พ.ศ. 2552
ชีวิตส่วนตัว สุเชาว์แต่งงานแล้วและมีบุตรสาว 2 คน คนหนึ่งชื่อ ณิฐา พงษ์วิไล
ผลงานภาพยนตร์สั้น

ไทยนิยม เรื่อง เจ้าชายป้อม